Tareskogen er dynamisk og stående biomasse som kan endre seg fra år til år avhengig av miljøforhold. Modellen viser potensialet for tareskog basert på naturgitte egenskaper som fjellbunn, lys, bølgeeksponering mv. Gode terreng og bunnkart er avgjørende for kvaliteten til tareskogkartene. Forekomst og tilstand til stortare overvåkes årlig på utvalgte stasjoner langs kysten i et rullerende program. Overvåkingsdata brukes til å sjekke opp modellerte kart og nye kart må lages om det oppstår «varig» avvik. De geologiske kartene digitaliseres så detaljerte som mulig basert på tilgjengelig datagrunnlag. Det viktigste er kvalitet på bunnreflektivitetsdata og antall bunnobservasjoner (prøver og video) per kvadratkilometer avhengig av terreng- og bunnvariabilitet. For modellerte/predikerte naturtyper er usikkerhet angitt i tilhørende produktark.